《挽刘朝请》
宋代·李正民

世德流芳远，身兼五福全。华堂优几杖，蜡屐访林泉。

白发光阴永，青云嗣子贤。佳城开吉兆，松柏已苍然。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。